
Îmi ridic pusca cu grijă şi studiez ținta. 

Pantera de munte, o frumuseţe de felină cu colti ca nişte pumnale, 
ochi şi blană de abanos, îşi întoarce capul şi se uită în jur încercând să-şi 
zărească hăitaşii a căror miros şi zgomote se simțeau de peste tot. O 
detunătură sparge liniştea pădurii în mii de bucățele şi pantera cade la 
pământ cu un glonţ în piept. Un firicel de sânge care se îngroaşă rapid i 
se prelinge pe blana-i întunecată. 

Dar o panteră de munte este un luptător prin excelenţă şi încearcă să 
se ridice. Un al doilea glont îi străpunge omoplatii şi o împinge înapoi la 
sol. 

Presimt că nu se va mai ridica. Încet, îmi cobor arma şi o prind pe 
umăr. Armele ce le vând eu sunt bune, nu ca vechiturile pe care le au 
localnicii. Cu puştile lor este aproape imposibil să atingi ținta de la mai 
mult de cincizeci de paşi. La puştile mele nu este nevoie de mai mult de 
un glonț ca să-ți omori prada. 

Alte strigăte se aud de peste tot din jur şi hăitaşii încep să-şi facă 
apariția din desişuri. Kurol, şeful vânătorilor se apropie cu arma 
cumpărată de la mine în mână. 

- O lovitură bună negutåtorule. 

- La fel şi a ta şefule. Acum poți să vezi cu ochii tăi că nu am minţit 
când am spus că am marfă de cea mai bună calitate. 

- Da - răspunse el apreciativ mângâind arma - e marfă bună. De 
unde zici că le-ai luat? 

- N-am zis şefule. Un negustor ca mine trebuie să fie atent la ce 
vorbeşte sau rămâne fară negot. 

Şeful râse şi mă bătu pe spate. Om dintr-o bucată, nu ştia multe, dar 
îşi conducea tribul de zece ani, continuând şi aplicând calea bătrânilor, 
acceptând lucruri noi doar atunci când se dovedeau absolut necesare. 

După ce pantera a fost legată de par şi pusă pe spatele a doi vânători 
vânjoşi, am plecat înapoi către sat. Drumul nu a fost deloc lung, chiar 
destul de uşor după ce ieşi din desişuri. Doar câmpie întinsă cu arbuşti 
şi iarbă scurtă. 

Vă rog să mă iertati dacă nu m-am prezentat. 

Numele meu este Ocellalas Daryd, mai exact Daryd. Ocellalas este 
numele care mi-a fost dat de către creierele ascunse la naştere şi este o 

mărturie a epocilor de mult trecute ale istoriei noastre. Şi de-abia aştept 
să ajung înapoi în sat, să mă odihnesc, căci mâine va trebui să pornesc 
mai departe. Am înregistrat întreaga vânătoare şi sunt sigur că va fi 
foarte apreciată acasă. 

Cum nu aveam nimic de spus şi vroiam să fiu singur cu gândurile 
mele am rămas în urma cetei de vânători. Din față se auzeau vocile 
voioase ale tinerilor vânători. Armele pe care le-am adus în sat le 
provocaseră voioşia. Erau cele mai bune arme de foc pe care le văzuseră 
în ultimii ani. Nu era mare mirare, oraşul cel mai apropiat care 
producea praf de puşcă şi arme era departe, peste munți. Produsele de 
acolo se aduceau cu mult efort în caravane, parcurgând-se sute de 
kilometri prin teritoriu necunoscut. 

Cufundat în gânduri, nu am observat, la început, pădurea devenind 
tăcută în jur. Nici măcar sunetele păsărilor nu se mai auzeau. Vânătorii, 
încântați peste măsură nu păreau a lua de seamă ce se întâmplă în jur. 

Un val de săgeți ne izbi ca un torent din desişuri. Ceata cu care 
plecasem din sat se compunea din nouă vânători. Doar de atâţia fusese 
nevoie pentru a testa armele de foc pe care le-am adus. Acum trei dintre 
ei se prăbuşiră sub vârfurile ucigaşe. Unul cu o săgeată în gât şi doi 
påtrunsi în piept. Alți doi au fost răniți uşor. 

Cel puţin o duzină de atacatori au urmat săgețile, tåsnind din 
ascunzişuri şi tăbărând peste noi. Am ripostat cum am putut cu toate 
armele pe care le aveam. Şi bandiții aveau arme de foc, chiar dacă mai 
puţine şi probabil mai proaste. Unul dintre vânătorii noştri a căzut 
răpus de un glonţ de calibru mare care-i împrăştie creierii prin aer. 

Am dus arma la ochi, l-am tintit pe trăgător în inimă şi am apăsat pe 
trăgaci. A murit instantaneu. Pumnalul scurt şi sclipitor a altui bandit a 
străpuns stomacul tânărului din dreapta mea. 

Aici nu mai puteam face nimic. Patru bandiți au apărut din tufisuri 
cu săbii şi măciuci. Aveau numărul de partea lor, aşa că am luat-o la 
picior. Trupul meu este într-o formă excelentă şi repede mi-am lăsat 
urmăritorii la distanţă. 

După ce am trecut de o albie secată şi m-am urcat pe malul crăpat 
plin de lichieni, m-am trântit în spatele unor rădăcini de copac ieşite în 
afară cu arma la ochi. Era încărcată şi eu gata de omor. Aveam să-mi 
vând scump pielea. 

Am aşteptat aşa cam o jumătate de oră dar nu apărut nici un 
urmăritor. Poate îi lăsasem mai în spate decât credeam sau poate că 
prădatul cadavrelor era mai profitabil decât urmăritul prin pădure. Dar 
nu voiam să mă autoamăgesc, ştiam că vor veni cu siguranţă. 

M-am ridicat din nou si dispar in desişuri. După încă vre-o zece 
kilometri de trap uşor, m-am oprit fără suflare. Caut o poienitå şi apăs 
un buton ascuns în bråtara pe care o port tot timpul pe mâna dreaptă. 
Butonul este codat doar pentru genele mele, oricine altcineva care ar 
găsi bråtara nu ar putea să o folosească, iar dacă cineva încearcă să o 
deschidă prin alte metode, se autodistruge imediat prin dizolvare totală. 
Accesată corect trimite semnalul pentru “purtătorul” meu, dându-i 
comanda să vină să mă ia. 

Globul argintiu nu întârzie să apară. 

Sfera de zece metri în diametru se pozitionå deasupra mea, un iris se 
deschide şi o rază de tracțiune mă trage înăuntru. Interiorul purtătorului 
nu este luxos. De fapt se compune doar din două încăperi, una 
dedesupt, cea în care am fost tras şi care servea drept spațiu de 
depozitare. Cealaltă deasupra, unde se afla fotoliul veriform şi 
echipamentele de navigaţie, era camera de comandă. Nu că ar fi nevoie 
de prea multe echipamente, de obicei comenzile sferei sunt date printr-o 
interfață neurală şi comenzi de câmp. Personal nu îmi face plăcere să 
folosesc interfața neurală, am tot timpul impresia că cineva este în capul 
meu şi mă spionează, prefer comenzile de câmp. 

Imediat după ce m-a preluat, globul se făcu din nou invizibil în 
spatele câmpului de camunflare. Cu o comandă simplă de câmp îmi 
îndrept « purtătorul » către casă. Sunt obosit, vreau să mă odihnesc şi să 
analizez situaţia înainte de a mă întoarce în sat. Asta dacă va mai fi un 
sat la care să mă întorc. 

Casa mea este o insulă zburătoare cu formă circulară care se menține 
la o distanță de o mie de metri de pământ în permanenţă şi care este 
ascunsă sub un câmp de camunflare, la fel ca şi purtătorul. Dacă 
băştinaşii ar vedea-o, prezența mea aici ar putea fi compromisă, ca şi 
cercetările mele. 

Dar să o luăm de la început. 

Este anul 10.000 A.D. sau 4.000 D.I.(După Invazie). 

Omenirea şi-a început expansiunea în spațiu încet, foarte încet. Le-a 
luat mai multe secole să iasă în afara propriului lor sistem solar 
colonizând Centura şi toate planetele înainte de a se avânta în abis. În 
anul 2500 A.D. au început cu adevărat primele zboruri în afara 
sistemului solar. 

Timp de 600 ani omenirea s-a impråstiat în galaxie la viteze mai mici 
decât a luminii cu ajutorul navelor fotonice a căror pânze se întindeau 
pe mii de kilometri, şi, mai târziu cu cele propulsate de motoare cu 
fuziune. Dar oamenii erau comozi şi trăiau prea bine pentru a porni mai 

departe. Doar cei mai nebunatici si aventurierii s-au aruncat in 
adåncurile spatiului. Tehnologii de hibernare, sisteme holografice 
pentru a simula viața pe planete, câmpuri de forță şi transmisii tahionice 
au facilitat explorarea. Sistemul Sol rămânea în spate, tot mai izolat de 
coloniile sale. 

În anul 3127 A.D. a avut loc un eveniment care a schimbat întreaga 
viziune a omenirii asupra stelelor. 

Întâlnirea cu iarnak. 

O rasă străină care încerca la rândul ei să cucerească stelele, o rasă 
chiar mai avansată decât oamenii. Războiul a început în anul 3150 şi a 
ținut în jur de 200 de ani. Nu trebuie să mire pe nimeni că a ținut atâta 
timp, călătoriile între lumile locuite durau şi câteva zeci de ani. Războiul 
s-a terminat cu câştigarea lui de către oameni, o dată cu descoperirea 
transportului supraluminic şi cu distrugerea totală a mai multor lumi a 
iarnakilor. 

Progresele făcute în timpul războiului au fost impresionante şi 
omenirea a fost propulsată în Epoca Explorării. 

Oamenii s-au împrăştiat ca şi furnicile în galaxie cu viteze mult 
superioare luminii. În timp de câteva sute de ani au fost descoperite o 
mulțime de rase, unele exotice precum satalii, cu corpurile lor diafane şi 
atât de sensibili la undele mentale, altele plictisitoare, unele periculoase 
şi gata mereu de luptă, altele bătrâne care ne dădeau la o parte din 
zonele lor de influență cum am da noi la o parte muştele care se aşează 
neinvitate pe mâncare. 

Am învăţat că există anumite reguli în lumea galactică şi au apărut 
primele zvonuri despre o rasă, A'sa, care părea a fi mult mai bătrână şi 
avansată decât toate celelalte rase din galaxie. 

În anul 5175 rasa umană i-a întâlnit pe A'sa. La vremea aceea oamenii 
evoluaseră mult, erau împărțiți în mai multe comunități distincte şi se 
credeau conducători peste o regiune de câteva mii de ani lumină. 
Întâlnirea a fost un şoc. Civilizaţia A'sa şi tehnologia ei era cu mult 
superioară celei omeneşti. Oamenii au încercat aproape imediat să fure 
secretele tehnologiei A'sa, şi A'sa au ripostat. 

A'sa au “educat” rapid rasa umană, tehnologia lor părând magie 
pentru oameni şi depăşea orice închipuire. Zdruncinati de revelaţie, 
oamenii au început perioada de războaie filozofice, după care a urmat o 
perioadă izolationistå în care rasa umană, cea mai mare parte din ea, s-a 
retras din afacerile galaxiei pentru a se explora în interior, perioadă 
numită « a sufletului » . 

Din aceastå stare au fost smulsi violent de venirea doula din afara 
glaxiei. O raså råzboinicå, doula isi croia drum in spatiu prin suflarea 
raselor subjugate. Războiul a fost cutremuråtor şi a stins mii de sori în 
trecerea sa, de parcă un uragan a străbătut întreaga galaxie. Rasele din 
galaxia noastră au câştigat lupta doar după intervenitia A'sa. 

Dar cicatricile au rămas multă vreme în adâncul inimilor. Rasa 
umană, fiind una din cele care au suferit primele valuri masive de 
atacuri doula a avut pierderi incalculabile. Zeci de lumi au fost aduse la 
barbarie. Eden, paradisul planetar unde era strânsă cultura rasei umane 
a fost redus la un deşert radioactiv pentru câteva mii de ani ca urmare a 
bombardamentului nuclear. Alte lumi au fost şi mai nenorocoase, 
focoase cu antimaterie au spart crusta planetei distrugând miezul şi 
lumile au devenit cu adevărat infernale. 

În anul 8000 A.D., A'sa a crezut că în sfârşit oamenii au atins o treaptă 
superioară de existenţă şi au împărțit o parte din cunoaşterea lor cu ei. 
În timp oamenii au învățat să o stăpânească. 

lar acum eu sunt aici. Locul de unde a început totul. Planeta numită 
Pământ. 

Rasa umană a început abandonarea lumii de baştină încă de pe 
vremea Explorării, repopulată în timpul războiului cu doula pentru a 
servi ca avanpost şi bază de luptă, planeta a fost din nou abandonată 
după război. 

Ea a fost lăsată celor care trăiau în trecut, care vroiau o existență mai 
simplă, departe de haosul de zi cu zi a galaxiei. 

În timp, au deevoluat din nou la stadiul de primitivism. Sălbatici 
rămaşi în mijlocul vestigiilor trecutului. 

Prin hotărârea creierelor ascunse, s-a decis că nimeni nu are dreptul 
să intervină în dezvoltarea celor de pe planeta mamă a omenirii. 
Mărturie stau douăsprezece fortărețe sferice care orbitează în jurul 
pământului şi înconjoară planeta cu un cordon de siguranţă la fel şi 
zecile de sateliți înarmaţi care sunt gata så pulverizeze orice intrus care 
trece pe lângă fortărețe. 


Situația mea personală este puțin mai complicată. Eu sunt un fel de 
ciudåtenie printre semenii mei. Sunt dispus să-mi asum riscuri şi să 
explorez necunoscutul. Născut într-o familie de nomazi, oameni extrem 
de apropiați de A'sa, călătorind tot timpul printre stele, nu pot spune că 
am numit vreodată o planetă acasă. 

În calitatea de senzorial, pun la dispoziția altora înregistrările 
simțurilor mele din anumite situații. Dar în acelaşi timp am şi calitatea 


http://povestitorul.ro 5 


O Copyright Hidegcuti Catalin 


de Observator al Creierelor. Rolul de Observator se cåstigå greu, dar 
înseamnă foarte mult. 

Observatorii sunt ochii şi brațul Creierelor în galaxie. Oriunde sunt 
probleme speciale şi care necesită o rezolvare delicată acolo suntem 
trimişi. 

Pe Pământ înregistrez contactele mele cu populaţia rămasă, atât 
pentru difuzare cât şi muncă istorică şi sociologică. Cercetătorii noştrii 
fac o sumedenie de studii asupra unei societăți care a respins evoluția 
tehnologică şi au rămas la un anumit stadiu de primitivism, sunt 
interesați de evoluția societății pe Pământ. Astoria, un oraş aerian de 
dimensiuni considerabile, pluteşte deasupra polului nord. Acolo este 
locul unde sunt adåpostiti majoritatea cercetătorilor rămaşi pe planetă 
dar şi Centrul de Comandă şi Control a apărării planetare. 

Inteligența artificială a purtătorului m-a anunţat că ne apropiem de 
casă. Sfera se aşează uşor în locaşul său din hangar. 

Ce bine e să fii din nou acasă! 

Coridoarele erau pustii, mate. Nu îmi place så impopotonez pereții cu 
vizuali sau să folosesc mediul virtual. Folosind mediul virtual aş putea 
să fiu oriunde în galaxie aş dori, sistemul virtual este atât de bun încât 
nici măcar nu mi-aş da seama de diferență. Am un prieten care îşi 
schimbă mediul virtual în fiecare zi, ca să ajungi la el trebuie să treci 
prin păduri de stejar, prin fundul unei mări şi prin o lume înghețată. 
Cum la bord nu mai sunt alte persoane umanoide mă pot întâlni doar cu 
roboții mei credincioşi, cinci la întreținere şi alți cinci cu funcții specifice. 

Ca de obicei Ochilă apăru lângă mine. Micul sferoid începu rapid să 
transmită rapid holografic ultimele ştiri. 

- Pleacă geniule, vorbesc cu Demera şi singur. 

Chiar şi inteligența sa limitată ştie ce înseamnă o trimitere la 
plimbare, pluti grăbit printr-un alt coridor. 

Prima oară trec prin camera de schimbare. De fiecare dată când intru 
înăuntru mă trec fiorii. Probabil memoria mea genetică îşi spune 
cuvântul. Mă întind într-un “sicriu” de schimbare şi capacul se închide 
peste mine. În câteva secunde câmpul de transfer îşi face efectul şi 
personalitatea mea este transferată în corpul meu de bază dintr-un alt 
“sicriu”. Celălalt corp rămâne în stază până voi avea nevoie din nou de 
el. 

E bine să fii în corpul tău. Corpul meu obişnuit, adică corpul în care 
îmi petrec cea mai mare parte a vieții, este un corp umanoid îmbunătățit 
genetic şi prin nanotehnologie pentru a face față unor condiții de mediu 
foarte variate. În jurul trunchiului central stau roată alte “sicrie” cu alte 

corpuri de schimb. Fiecare potrivite pentru o altå situatie, si nu toate 
umanoide. 

Transferul de personalitate e una din tehnologiile A'sa pe care am 
reuşit să o adaptăm pe fiziologia umană. Ne permite să ne transferăm 
personalitățile complete de la un corp la altul şi în caz de necesitate să le 
transferăm într-o unitate de memorie de la baza cefei, pentru a nu fi 
pierdut niciodată vre-unul dintre noi. 

O hologramă apare în fața mea. Este o femeie îmbrăcată în robe 
cenuşii, cu bucle negre şi un surâs care ar fi năucit orice bărbat 
neschimbat. Câmpul virtual este perfect, nici nu poți să-ți dai seama că 
nu e reală. Demera, inteligenţa artificială a casei mele, construită cu o 
personalitate feminină extrem de liberă pentru o LA. (Inteligență 
Artificială). 

- Bine ai venit acasă Daryd (ca de obicei mă salută doar după ce am 
schimbat trupurile). 

- Mă bucur să te văd neschimbată, Demera. Ai descărcat memoriile 
în unitatea centrală? 

- Da. Toate. În scurt timp vor fi triate şi gata să fie transmise. 

- Ceva mesaje? 

Deoarece nu vrem să intervenim în nici un fel în comunitățile pe care 
le studiem, nu avem nici un dispozitiv tehnologic cu noi, în afară de 
bråtara care cheamă purtătorul şi care poate, la nevoie, să transmită sau 
să primească mesaje extrem de urgente. 

- Mai multe. Dar unul a fost urgent de la apărarea planetară. 

- Ce sa întâmplat? 

- O navă a încercat să spargă carantina. 

Nave care încercă să spargă carantina nu erau o noutate. Unii oameni, 
unii E.T., dorind så fure comorile culturale ale umanității, sau pur şi 
simplu vroiau un safari pe Vechiul Pământ, veneau în fiecare an în zonă. 
Din fericire sistemele de pază ale Vechiului Pământ au fost proiectate de 
cei mai buni specialişti ai umanității şi extrăgeau putere direct din Soare. 

- Arată-mi! 

O altă imagine se suprapuse peste fundalul încăperii. Eram în spațiu, 
la bordul unuia dintre zecile de observatori sferici de pe orbită. 

Nava străină era lungă, zveltă şi strălucea sub un scut de protecţie. 
Un flux energetic de la unul dintre sateliții de apărare o interceptă şi 
scutul străluci mai puternic dar nava nu avu nici o avarie vizibilă pentru 
scanere. Imediat alți doi sateliți de apărare se întoarseră spre navă şi trei 
unde se concentrară asupra ei. De data asta undele erau mai puternice, 
aproape de maximul pe care un satelit de apărare îl putea emite. 

Scutul stråluci si mai tare devenind opac. Undele continuarå så o 
urmåreascå pånå cånd scutul dispåru si nava påru så se topeascå, apoi 
explodå când o torpilå energetică îi atinse botul. 

Simularea se termină şi spațiul virtual dispăru. 

- Asta a fost o urgenţă ? 

- Sateliții au funcționat aproape de capacitatea lor maximă. Se pare 
că intruşii au folosit un câmp izolator de mare putere. Încă cincizeci de 
secunde şi ar fi trecut de apărarea planetară. 

Un câmp izolator, practic, izolează nava de restul universului. Nimic 
nu poate ieşi afară şi nimic nu poate intra înăuntru. Nu prea este folosit 
de către navele de război deoarece odată activată izolarea nu mai pot 
trage cu armele sau comunica. 

- De asta nu au ripostat. Voi recomanda instalarea unor fortărețe 
spațiale suplimentare. Şi câmpul izolator pentru întreaga planetă să 
devină o prioritate. 

Demera surâse ironic, cât era ea de virtuală. 

- Ştii prea bine că toate cererile pentru câmpul izolator au fost 
respinse. Costurile de energie şi construcție au fost şi continuă să fie 
prea mari. Şi întreaga problemă prezintă prea puţin interes. 

Din nefericire avea dreptate. Leagănul umanității nu se afla pe 
locurile fruntaşe în prioritățile de dezvoltare a Creierelor, care puteau fi 
câteodată extrem de pragmatice. Rasa umană continua să 
reconstruiască, ocupând teritoriile lăsate sterpe de către doula şi încă 
aveau probleme cu triburi rătăcite de invadatori. Care încă se ascundeau 
în marile nebuloase şi printre rasele care se împotriveau oamenilor. 

- Dar vor instala fortărețele. Puterea de foc suplimentară va fi de 
ajuns să țină la distanţă intrusii. 

Ştiam ce vorbeam. O fortăreață spaţială era de ajuns să sperie şi pe cei 
mai vajnici luptători stelari. Construcţii masive, lumi în miniatură, 
deținând o putere de foc pe măsură, cu zeci de proiectoare de fluxuri 
antimaterie şi tunuri vortex. O duzină de reactoare cu singularitåti 
ofereau energia lor unei astfel de fortărețe, asigurând ca întotdeauna 
exista destulă pentru arsenalul distrugător dar şi pentru scuturile care 
țineau la distanță amenințările. 

- Dacă zici tu, ironiză holograma. 

- Dă-mi o linie cu Centrul de Apărare. În camera mea. 

Drumul către camera unde îmi petrec marea majoritate a timpului 
când sunt acasă trece prin grădinile interioare. 

Câmpuri de tracțiune se extind si intretin atmosfera potrivită in 
fiecare porțiune. Orhidee sălbatice trăiesc alături de ferigi uriaşe şi 


http://povestitorul.ro 8 


O Copyright Hidegcuti Catalin 


iederå sugrumåtoare. Flori de flutur isi aratå splendoarea in umbra 
stejarilor si a frasinilor. Toate sunt aranjate in asa fel incåt så simuleze 
100% mediul natural din care provin plantele. 

Nu am numai plante in această grădină, sunt si o droaie de animale 
mai mici, toate native de pe Pământ. Maimute, jderi, pasări, bursuci, si 
multe altele care trăiesc ca acasă păzite cu grijă de roboți. Era un 
adevărat spectacol să vezi cum încearcă roboții să prindă veveritele sau 
nevăstuicile pentru a le vaccina. Mai ales nevåstuicile şi maimuța care 
aveau destulă inteligență pentru a ţine minte anumite limitări ale 
roboților. 

Camera mea este circulară şi are cel puţin douăzeci şi cinci metri în 
diametru. Partea centrală este un pic mai joasă, acolo podeaua este 
specială. Formată din modelin. 

Căci cu toate că materialele inteligente biomorfice sunt folosite în 
aproape orice domeniu armele multifazice le transformă în praf cu prea 
multă uşurinţă şi de aceea prefer să nu-mi construiesc casa din ele. În 
plus modelinul este racordat la mintea mea şi pot să-l modific cu un 
singur gând. 

Întreaga încăpere este ocupată de o parte, cea mai valoroasă pentru 
mine, a colecției mele de obiecte mitice şi de cult de pe lumile pe care le- 
am vizitat. 

Sunt aici măşti rituale de pe Agara 5, un totem de hadeş de pe Nazil. 
Putin mai încolo, lancea sacră a regelui-preot Hft'gsi, cea cu care, spune 
legenda, regele luptase împotriva zeilor coboråti din cer. Personal cred 
că legenda se referă la venirea unor străini şi nu zei dar nu te poți pune 
cu câteva zeci de preoți fanatici. 

Cea mai importantă piesă este craniul de cristal provenit chiar de pe 
Pământ, abandonat aici cu mii de ani în urmă şi a cărui proprietăți încă 
rămân un mister. 

Când pun piciorul pe modelin un fotoliu comfortabil se ridică în 
mijloc. Mă aşez în el şi dau o comandă pentru activarea legăturii. O 
hologramă se manifestă direct în fața mea. Este un bărbat pe la cincizeci 
de ani într-o uniformă verde închis. Comandantul Mihai, conducătorul 
Centrului de Apărare Planetară. 

- Îmi pare bine să te văd Daryd - mă salută el. 

- Comandante, îmi pare rău så te deranjez dar aş dori să ştiu dacă ati 
identificat nava care a încercat să treacă de apărarea planetară. 

- Vas neidentificat de tehnologie ixala. A trebuit să-ți mutăm nava 
mai aproape de oraş, lângă Pol, pentru a fi siguri că nu va fi implicată în 

caz că nava trecea de cordon. Unii dintre istorici au fost destul de 
tulburati şi cer să plece. Mai ai nevoi de ei? 

- Dacă şi-au terminat cercetările, din partea mea sunt liberi să plece, 
dar să descarce toate cercetăriile şi memoriile în baza de date. Nu voi 
avea timp să mă uit peste ele în viitorul apropiat deoarece mă întorc 
printre cei de jos dar le voi studia de îndată ce mă voi întoarce. 

- Aşteptăm să ne contactezi după ce îţi termini misiunea. 


Holograma dispăru. Acum aveam timp să mă ocup de treburile mele 
imediate. 

- Demera. Afişează harta cu satul lângă care am fost atacat. Full real, 
vedere de sus şi analiză. 

Harta se desfăşură sub mine. Cerând analiza vedeam absolut toate 
informaţiile despre zonă. Înălțimea şi specia copacilor, tipul de sol, 
nivelul de toxicitate, umiditate în aer, numărul de persoane din zonă, 
toate animalele, orice sursă de energie cât de mică care exista în zonă. 
Analiza arăta şi mişcările mele şi a celorlalţi din ultimele ore înainte de 
atac. 

Date preluate direct de la rețeaua de sateliți. 

Foarte interesant. 

- Imagine în timp real, pentru împrejurimile satului. 

Un grupulet de puncte roşii apăru lângă sat, un pic mai spre Nord- 
Vest. Măresc imaginea, un grup de figuri umane, desemnate ostile de 
către inteligența artificială. Banditii. Dar pe moment nu păreau a se 
mişca sau a face vre-o mişcare ostilă. 

- Demera, te rog aratå-mi istoria locului din ultimele zile. 

Timpul påru să fie dat înapoi în hartă, aleargă nebuneste în jurul meu 
mai repede decât îl puteam urmări. După câteva secunde, timpul se opri 
şi începu să curgă din nou liniştit. Era pentru ultimele trei zile. Totul 
păru normal până cu o zi în urmă când un grup de semnale apăru din 
Nord. Un grup mare de semnale. 

- De unde vin bandiții? 

- Nu ştim cu exactitate, a existat o furtună ionică peste întreg 
teritoriul. Cu o probabilitate de 90%. Din Arsul. 

Memoria mea suplimentară avea toate datele despre Arsul. Cel mai 
mare oraş din Vestul locuit, era un adevărat rai pentru răufăcători de tot 
felul. Condus cu o mână de fier de un tiran, oraşul îşi răspândise 
influența peste întreaga regiune. Armatele sale continuau să-şi taie 
drumul cu sabia în oricine ar fi încercat să ridice glasul pentru 
independenţă. 

Demera continua netulburatå: 

- Se pare cå a avut loc o răscoală. 

- Nustiam; am intrerupt-o. 

- Ai fost plecat de multe zile. E în raport. Nu era o urgenţă. Şi nu 
avem date exacte despre ce s-a întâmplat acolo. Istoricii au cerut o 
microsondă camunflată în zonă pentru a înregistra detaliile, dar s-a 
pierdut după o defectiune ciudată. Alta nu a fost trimisă. Dar au fost 
conflicte puternice. Avem înregistrările de la senzori. 

- Poate ar trebui să-mi îndrept paşii spre Arsul. 

- E încă zonă de conflict - se burzului Demera - Dar să revenim la 
bandiți. Am găsit ceva interesant. Nu au fost monitorizati pe întreg 
traseul dar la un moment dat nu au mai fost identificați unde ar fi 
trebuit să fie. O zi mai târziu au fost găsiți la o distanță mult mai mare 
decât ar fi putut să o parcurgă cu mijloacele lor primitive. 

- OK, mă predau. Fă o analiză amănunțită şi reconstrucție pentru ei 
în toate direcțiile. 

- Îmi va lua cam o oră să o termin. 

Am ridicat din umeri într-un gest învățat de la pământeni. 

- Voi fi tot aici. Treci la treabă. 

Cât timp Demera îşi făcea analiza, eu m-am hotărât să vizionez 
pachetul de ştiri din galaxie. Ea deja le triase, şi le-a pus în față pe cele 
care m-ar fi putut interesa. Nu erau aşa de multe, am fost plecat doar 
pentru şapte zile. 

Câteva războaie locale între rase cu gradul patru şi trei de tehnologie. 
O rebeliune a inteligentelor artificiale pe o planetă de nivel trei. 
Interesant, planeta fusese vizitată de preoții cultului Trans chiar înainte 
de revoltă. Dacă se dovedea că erau implicaţi, aveau să suporte 
repercusiuni serioase de data asta. Până acum reușiseră să scape de orice 
repercusiune pe termeni legali, dar nu şi acum, cauzaseră pagube 
serioase infrastructurii în întregul sector. 

O navă care făcea cercetări la marginea galaxiei, cercetări clasate 
secret, explodase într-o ciudată instabilitate spatiu-timp. O notă 
adăugată de Demera, mă informa că la cererea ei de informații 
suplimentare se răspunsese negativ pe motiv de securitate. Dacă se 
refuzau unui Observator informaţii suplimentare atunci însemna că 
problema era gravă. Investigarea era în curs, mai puteam să aştept până 
se găsea ceva. 

Pe Pandora se descoperise o nouă relicvă care data încă de la 
formarea galaxiei. Un amănunt care mă interesa în special, era vorba de 
relicve datând de dinaintea A'sa cu mult. Nici măcar ei nu ştiau de la 

cine proveneau relicvele. Am atins o comandă cerând date 
suplimentare. Răspunsul a venit aproape imediat, nu erau disponibile 
date suplimentare, relicva fiind încă cercetată. 

O altă ştire îmi atrase atenţia. Se mai tinuse o întrunire a Consiliului. 
În ea se discutase despre planul câtorva dintre colegii mei de a porni 
către galaxia MA-279. Proiectul întâmpinase rezistență din partea celor 
care credeau că există destule probleme în galaxia noastră şi o astfel de 
expediţie ar fi necesitat costuri enorme nefiind prioritară. 

Personal cred, că o mulțime dintre cei ce sprijină proiectul vor să 
plece doar pentru a deveni zei într-o galaxie mai tânără. 

Chiar şi A'sa se opun. Spun că suntem prea tineri pentru a avea o 
asemenea responsabilitate. 

Cu jumătate de inimă le dau dreptate. Rasa umană nu este încă la 
nivelul de maturitate de care este nevoie pentru un asemenea pas. Am 
evoluat mult în ultimii 2000 de ani, dar încă suntem tineri, A'sa sunt aici 
de milioane de ani şi ar trebui să învăţăm mai mult de la ei. 

Mai era o notă în stilul simbolic a Demerei pe o sferă-info. 

Am atins sfera de câmp şi o mare de informații se revarsă peste mine. 
Ixalii făcuseră un nou transport de tehnologie interzisă, tehnologie de 
manipulare a gândurilor şi ADN-ului, către o rasă războinică. Ixalii 
continuau să exporte tehnologie de orice fel chiar dacă rasele vechi îi 
avertizaseră că era periculos şi interzis. Ba mai mult, li se impusese 
embargou economic. 

Ixalii nu puneau mare preț pe avertismentele raselor vechi, nici pe 
embargouri. Aveau destule resurse în spațiul lor. Tehnologia lor era 
extrem de avansată şi o vindeau către oricine avea destui bani să o 
cumpere. 

Oamenii au avut conflicte repetate cu ixalii, atât deschise cât şi pe 
ascuns, de-a lungul istoriei. Mai ales de când A'sa îi luaseră pe oameni 
sub aripa lor protectoare. 

În curând ixalii vor trebui puşi la locul lor. Se cocea un război. Un 
război deschis care ar fi putut deveni un pericol pentru întreaga galaxie. 
Dar în mod sigur vor exista raiduri de pedeapsă. Poate mă voi alătura şi 
eu. Ixalii au nevoie de o lecţie aspră. O lecţie care a întârziat prea mult 
timp. 


Rt tă 


- Analiza este completă; mă anunță Demera 
- Aşa de repede? 

- A fost mai uşor decât credeam. Îţi arăt! 

O altă hologramă se materializă în jurul meu, reconstituirea 
evenimentelor. 

- Probabilitate 90% să fie reală. 

Două siluete apărură. Lungi de 10 metri arătau ca nişte bărci, puţin 
mai largi, cu fundul bombat. Pe partea inferioară, erau patru duze de 
ridicare pentru zbor iar la pupa alta mai mare pentru împingere. Se 
rotiră, lăsându-mi posibilitatea de a le vedea din toate unghiurile 
posibile. Puntea era plată, dar se întrezărea posibilitatea unor încăperi 
interioare, chiar dacă foarte mici. Postul de pilotaj era în față, lângă 
provă. 

- Ce sunt? m-am hotărât să întreb, chiar şi memoria mea 
suplimentară avea probleme în a le identifica. 

- Vehicole de transport şi salvare de concepție umană, fabricate pe 
Salin, în urmă cu câteva mii de ani. Mai exact între 5645 si 5900. 
Probabilitatea indică aceste vehicole ca fiind cele folosite de către 
bandiți. Amprenta energetică şi imaginile senzoriale le confirmă. Sunt 
îngrijorată de un lucru. 

- Eşti îngrijorată? Asta e ceva nou. 

- De ce rețeaua de apărare nu a detectat vehicolele din timp. O 
asemenea semnătură energetică nu putea fi trecută cu vederea. De ce nu 
au fost investigate? 

- Demera, corelează ultima mişcare a banditilor cu încercarea de 
spargere a carantinei. 

Fruntea i se încreți o miime de secundă. 

- Ai dreptate, au avut loc în acelaşi timp. S-ar putea ca energia 
atacului să fi “înecat” semnalul. Dar tot rămâne întrebarea: de ce nu au 
fost detectate pînă acum? 

- Eşti sigură? Ai verificat cu AP (apărarea planetară). 

Silueta Demerei se transferă lângă mine şi mă privi furioasă. 

- Bineånteles. Nu exista nici un raport cu privire la ele. 

- Îmi cer scuze. Eşti mulțumită; mormăi 

Demera rămase îmbufnată. Câteodată mi-aş fi dorit să nu-i fi dat atât 
de multă pesonalitate. 

- În numele lui Samal, ce caută aici astfel de vase! Carantina a fost 
străpunsă în vreun fel? Te rog, Demera, caută bårcutele. Şi scanează 
toate semnalele energetice din zonă. Orice iese din tipar. Pe Pământ nu 
ar trebui să existe tehnologie atât de avansată în stare de funcționare. 

Nu trecu mai mult de trei minute. 

- Semnal gåsit. Vehicolele se deplaseazå. Viezå micå, semnåtura 
energeticå foarte scazutå dar Apårarea Planetarå ar fi trebuit så le 
detecteze. 

Mi-am pus bårbia in palme cum fac atunci când încerc să găsesc o 
soluție. ” Ar putea folosi vreun dispozitiv de camunflare? “ 

- Necunoscut. Nu pot confirma. 

- Foarte bine. Să mergem să verificăm chiar noi; am rânjit. 

- Ar putea fi periculos; comentă silueta fantomatică. 

- Ce, ţi-e frică? Eşti o personalitate artificială! Ce crezi că ti s-ar putea 
întâmpla? 

- Instinctul de supravieţuire este caracteristica tuturor ființelor vii. 

Mă durea deja capul. O ființă artificială care se considera vie! 
Avusesem asemenea probleme cu IA prin anii 3000. De atunci le tineam 
la un nivel la care se considera că nu puteau atinge conştiinţă. 

- Tu doar du-ne acolo. Mă ocup eu de restul. 

Având în vedere statutul meu de Observator, casa îmi este plină cu 
tot felul de arme. De la simple sulițe şi săbii până la arme de ultimă 
tehnologie cu antimaterie. Arme de atac dar şi de apărare. 

În cala principală se găseau, în stare de repaus, diferite tipuri de 
roboți. 

Am activat doi roboți Caută şi Neutralizează şi o Gardă de Corp. În 
timp ce artificialii Caută şi Neutralizează sunt construiți pentru forță 
brută şi putere de foc, garda de corp are reflexe la nanosecundă şi corp 
amorf cu celule inteligente, fiind gata să ia orice formă potrivită pentru 
a-şi apăra stăpânul. Imediat ce l-am activat, îşi formă un cap rotund cu 
senzori în toate direcțiile. 

Am mai activat şi doi roboți de casă pentru transport. Matahale 
necomplicate, singura lor menire este să transporte lucruri. Partea 
inferioară este sferică, conţinând sursa de putere şi proiectoarele de 
tracțiune în timp ce partea superioară are o formă dreptunghiulară 
nefinisată. Pentru munci delicate au două brațe amorfice care pot oferi 
precizia unui chirurg. Sunt instrumente “bune pentru orice. 

Cât timp eu meşteream la artificiali, ne deplasaserăm în apropierea 
taberei banditilor. Luând singură decizii, Demera ridicase nivelul 
câmpului de camunflare şi trecuse întreaga locuinţă la stare de alertă. 
Sisteme de detecție puternică cercetau regiunea, în timp ce scuturi de 
forță ne-ar fi protejat şi în interiorul unei supranove. 

- Văd că te pregăteşti pentru o luptă; am remarcat când m-am 
reântors în cameră. 

- E bine så fii pregåtit. Te citez chiar pe tine; råspunse Demera fårå a 
se aråta. 

- Ai gåsit bårcile ? 

O hologramă apăru în fundal. Ambele bărci se aflau lângă ceea ce 
Demera desemnase, cortul şefului. Era mai impunător decât celelalte. Şi 
emitea o urmă fantomatică de radiație. Probabil de la ‘bărci’. Semnalele 
indicau treizeci de ființe în tabără, ceilalți, erau cu toții patruzeci şi doi, 
probabil îşi petreceau vremea printr-o mică 'escapadă”. 

- Poţi să-i atingi pe toți cu neuroparalizatoarele? 

- Ştii bine că unda îşi pierde coeziunea pe distanțe mari. O parte sunt 
în afara razei de acţiune. 

- Trimite unitățile Caută şi Neutralizează după ei. 

Unităţile nu pierdură timpul, lunecând neauzite pe câmpuri 
directionale se pozitionarå deasupra țintelor. 

- Toate ţintele în raza undelor; raportă Demera. 

O cunosc deja, ar fi vrut să declanşeze armele imediat, dar toate IA au 
o programare precisă privind formele de viaţă inteligentă. Nu au voie så 
le cauzeze rău decât în situaţii de risc privind distrugerea iminentă sau 
rău provocat altor ființe inteligente. Chiar şi neutralizarea neurală a 
altor ființe intră în categoria actelor care pot provoca rău ființelor 
inteligente. 

Însă Demera actionase şi altă dată fără ordin direct, se prea poate så 
fie deja la limită. Nu o jignesc lăsând-o să aştepte, ar putea lua ea 
decizia. 

- Foc! 

Odată armele activate, fascicolele de încetare a proceselor neurale 
mătură întreaga tabără, toate ființele încetează pur şi simplu să mai 
funcționeze conştient: păsările, animalele din zonă amortesc imediat 
fiind urmate la scurt timp de oameni. 

- Cât va dura efectul? N-aş vrea să se trezească şi să ne vadă. 

- Intensitatea fasciculelor a fost medie. Două- trei ore standard. 

- Trimite roboții de transport după bårcute. Så le aducă în cala 
mare. Uşurel. 

Matahalele coborâră rapid şi scanară zona. Vehiculele zburătoare se 
sprijineau pe nişte picioare ciudate care clar erau improvizații astfel 
încât să nu se răstoarne şi reactoarele să aibă spațiu suficient pentru 
pornire. Doi bandiți sunt căzuți în ele dar roboții îi îndepărtează uşor şi-i 
depun la sol. Unde de tracțiune cuprind bărcile şi le ridică către cală. 
Alţi artificiali micuti sunt pregătiți să le cerceteze până la nivel 
microscopic. Sunt decis să aflu ce caută aici. 

- Putem să-l scanåm pe şeful lor fără să-şi dea seama ? matahalele 
intraseră în cală şi-şi depuseseră pretiosul cargou. 

- Este posibil; în miimi de secundă Demera calculase toate 
posibilitățile; va crede că a visat. 

- Păi, atunci să-l luăm şi pe el. 

- Trimit un Caută şi Neutralizeazå. 

Comut pe imaginile şi primele analize ale bărcilor. Deocamdată doar 
pe dinafară, dar sistemele operează la maxim căutând o interfață cu 
celulele de date, dacă au mai rămas, din vehicule. După codurile de 
identificare le-am găsit proveniența pe Salin şi un vas de croazieră 
numit “Floarea Spaţiului”. Vas presupus pierdut undeva în Sistemul 
Solar în 5724 A.D.. 

Se prea poate ca cineva să-l fi găsit mai demult şi să fi recuperat 
bărcile de salvare. Bine măcar că nu erau dotate cu sisteme de 
armament. Dacă cineva ar fi reuşit să reactiveze armament antic, am fi 
fost toți in probleme până la gât (asta dacă rasa are gât). 

Totuşi cel care le-a găsit a avut cunoştinţe tehnologice. M-am hotărât 
så rechizitionez memoriile, sistemele de producere a energiei şi de 
comandă, înlocuindu-le cu copii nefunctionale. 

- Cred că cel mai bine este ca Apărarea Planetară să trimită o echipă 
de investigare. Eu trebuie să mă întorc la misiunea mea şi să termin 
turul sub deghizarea de negustor; i-am spus Demerei în timp ce 
priveam cum artificialii înlocuiesc piesele 

Aveam de gând să inspectez personal vehicolele înainte de a le 
trimite înapoi. Artefactele tehnologice sunt interzise pentru o societate 
de câteva zeci de milioane împrăştiată pe întreg globul şi care abia iese 
din epoca barbariei. 

- Alarmă !! Alarmă !! Alarmă!!! 

Vocea Demerei se revărsă direct în capul meu în timp ce holograma ei 
apăru pe toate fundalurile şi ecranele. Garda de Corp se metamorfoză 
rapid într-o creatură cu tunuri disruptoare care scana totul în jur. 

Pereti de forță se activarå în anumite puncte ale locuinţei barånd orice 
acces. Câmpuri de carantină prinseră viață izolând Medical, Motoare, 
Puntea de Comandă. 

După câteva secunde de uluire, nu mai văzusem de mult o alarmă, 
am încercat să intru în sistem. Dar comenzile de câmp erau paralizate. 
Imposibil. 

Odată dezmeticit am activat sistemul de comandă manual şi am 
trimis comenzi prioritare către Demera şi către procesorul central pentru 

identificarea sursei alarmei. Nu putea fi ceva atåt de grav incåt så se 
instaleze alerta maximå. 

M-am trezit cufundat in cåmpul virtual continånd schematicile casei. 
O luminå rosie clipea puternic din laboratorul medical. 

- Problemă neutralizată; se auzi vocea Demerei puţin tremurând. 

- Demera. Ce s-a întâmplat. Acum!! mă răstesc puţin speriat 

- Trebuie să contactăm imediat Apărarea Planetară. Avem o 
problemă. 

Imaginea se schimbă arătându-l pe şeful banditilor întins pe o masă 
medicală într-un câmp de forță. Mai multe zone ale corpului pulsau în 
roşu aprins. 

Demera îşi trimise raportul corelându-l cu imaginile. 

- Este un hosinar doula. Un hosinar modificat genetic. 

Hosinarii au fost încercarea doula de a penetra societatea umană pe 
timpul războiului. Pe dinafară arătau ca oamenii dar pe dinăuntru au un 
parazit care poate depune ouă printr-un orificiu stomacal. Dacă ouăle 
sunt depuse în interiorul unei gazde compatibil genetic, parazitul care 
creşte poate prelua controlul unor anumite funcții cognitive. 

În timpul acţiunilor de pe Pardi, hosinarii au infectat un întreg oraş 
de câteva milioane de oameni în mai puțin de o săptămână. De obicei 
hosinarii sunt în permanenţă în legătură cu doula pentru comenzi. Nu 
prea sunt deştepţi de unii singuri. 

- Avea implantat un dispozitiv de apărare ixal; Demera îşi continua 
expunerea; În clipa când l-am injectat cu un drog uşor, apărarea s-a 
activat trimițând sute de viruşi electronici şi viruşi biotech în sistemele 
mele şi aer. Viruşi ucigaşi şi replicatori. Dacă ar fi străpuns sistemul, l-ar 
fi luat sub control şi s-ar fi transmis mai departe în rețea. Noroc că sunt 
vechi, de pe vremea războiului. Acum suntem în siguranţă, dar continui 
să menţin câmpuri de carantină în Medical. 

Asta nu e de bine. De fapt este rău de tot. Nu numai este carantina 
străpunsă dar mai erau şi doula pe Pământ. 

Doula cu tehnologie ixala. 

